《法曲献仙音 寄王编修季友、董庶常方南》
清代·徐釚

董相江都，黑头王掾，同射策金华殿。宫柳飘飏，禁烟摇曳，寒食新词传遍。

更人称，携湘管，侍史薰香畔。

挥歌扇。思昨岁、旗亭赌酒，槐树下、击筑弹丝欢宴。

转眼到鸾坡，看滚滚、金莲归院。戴笠回车，先焚却、君苗笔砚。

纵雄文能似，流落不堪君荐。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。